კენეთ ბრანა

სერ კენეთ ჩარლზ ბრანა (; ; დ. 10 ქირსეთუთა, 1960) — ოორუე ირლანდიარი არტისტი, რეჟისორი, პროდიუსერი დო სცენარისტი. 2015 წანაშე დრამატული ხელუანობაშ ომაფე აკადემიაშ პრეზიდენტი.

გინოღალირჷ აფჷ უილიამ შექსპირიშ ნაწარმეფიშ მუსხირენ კინოადაპტაცია: „ჰენრი V (1989) (ნამუშ გეშა მიპალჷ ოსკარიშ ჟირი ნომინაცია), „ჭაჭალი მუთუნვარშენ“ (1993), „ოტელო“ (1995), „ჰამლეტი“ (1996) (ნამუშ გეშა მიპალჷ ოსკარიშ ნომინაცია საუჯგუშო ადაპტირაფილი სცენარიშო) „მიშაფურთხონი ჸოროფაშის“ (2000), „თეშ მუჭო სი გიჸორსჷნ“ (2006). თაშნეშე რეჟისორი რე ფილმეფიში: „ოლორიშ ბირა“ (1992), „მერი შელიშ ფრანკენშტეინი“ (1994), „მაგიური ფლეიტა“ (2006), „გჷთმანაკვერალი“ (2007), „თორი“ (2011), „ჯეკ რაიანი: ბანძღუაშ თეორია“ (2014), „ჭონჭია“ (2015), „ჸვილუა ბჟაეიოლ ექსპრესის“ (2017).

მუჭოთ არტისტი ოკათუდჷ შხვადოშხვა ფილმეფს დო ტელესერიალეფს: „ლჷმაშ ფორტუნა“ (1987), „პოპულარალა“ (1998), „ტყარი, ტყარი ბჟადალი“ (1999), „აკორაგადი (2001), „რზა ელდორადოშა“ (2000), „ჰარი პოტერი დო ფულირი ოთახი“ (2002), „სიტიბაშ ოდუდეეფი“ (2005), „ვალკირია (2008), „როკ–რეღმა“ (2009), „ვალანდერი“ (2008–2016), „ართი მარა მერლინწკჷმა“ (2011) დო „დიუნკერკი“ (2017).

რე ემიშ დო BAFTA-შ ლაურეატი (სუმი ნომინაციაშე), ორქოშ გლობუსიშ დო აკადემიაშ ჯილდოშ ხუთ-ხუთ რზაშ ნომინანტი. 2012 წანაშ 9 გერგობათუთას მიაჩჷ რაინდი-ბაკალავრიშ წოდებაქ.

ლიტერატურა
 Kenneth Branagh (1990) Beginning, London: Chatto and Windus, ; New York: W. W. Norton & Co, .
 Ian Shuttleworth (1994) Ken & Em, London: Headline. .
 Mark White (2005) Kenneth Branagh, London: Faber and Faber. .

რესურსეფი ინტერნეტის


 კენეთ ბრანაშ ბიოგრაფია ვებ-ხასჷლას Tiscali film section
 ინტერვიუ კენეთ ბრანაწკჷმა (1996)
 Branagh Collection at Queen's University, Belfast
 Renaissance Theatre Company Archive, Shakespeare Institute, University of Birmingham

სქოლიო

კატეგორია:ბრიტანალი არტისტეფი
კატეგორია:ბრიტანალი ტელეარტისტეფი
კატეგორია:XX ოშწანურაშ არტისტეფი
კატეგორია:XXI ოშწანურაშ არტისტეფი
კატეგორია:ბრიტანალი კინორეჟისორეფი
კატეგორია:ბრიტანალი სცენარისტეფი
კატეგორია:ბრიტანალი პროდიუსერეფი
კატეგორია:BAFTA-შ გომორძგვილეფი (პიჯეფი)
კატეგორია:ემიშ ჯილდოშ მაპალუეფი